শ্রীলঙ্কার প্রদেশ
এই নিবন্ধে ভারতবর্ষীয় পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন। শ্রীলঙ্কায় প্রদেশ (সিংহলি: පළාත; তামিল: மாகாணம், প্রতিবর্ণী. Mākāṇam) হল প্রথম স্তরের প্রশাসনিক বিভাগ। ১৮৩৩ সালে সিলেনের ব্রিটিশ শাসকরা সর্বপ্রথম এ অঞ্চলটিকে বিভিন্ন প্রদেশে বিভক্ত করেছিলেন। কিন্তু পরবর্তী শতাব্দীতে বেশিরভাগ প্রশাসনিক কাজ জেলাগুলোতে (দ্বিতীয় স্তরের প্রশাসনিক বিভাগ) স্থানান্তর করা হয়েছিল। আর বিংশ শতকের মাঝামাঝি সময়ে প্রদেশগুলো কেবল আনুষ্ঠানিকতায় পরিণত হয়েছিল। এ অবস্থার পরিবর্তন ঘটেছিল ১৯৮৭ সালে; যখন বহু দশকের ক্রমবর্ধমান প্রশাসনিক বিকেন্দ্রীকরণের চাহিদার ভিত্তিতে দেশটির সংবিধানে ত্রয়োদশ সংশোধনী এনে প্রাদেশিক সরকার প্রতিষ্ঠা করা হয়। বর্তমানে দেশটিতে মোট নয়টি প্রদেশ রয়েছে।